曼維·奈亞（粵拼：maan6 wai4 noi6 aa3） 德文：Manuel Neuer，德文讀音： [manʊeːl nɔɪɐ]；(1986年3月27號—），全名叫曼維·皮他·奈亞（Manuel Peter Neuer），香港傳媒普遍譯文奴爾·紐亞或簡稱做紐亞，係一名德國足球員，踢守門員。佢依家踢緊德國甲組足球聯賽嘅拜仁慕尼黑，又踢緊德國國家足球隊。佢以出色嘅反應能力，阻截能力，成日衝出禁區解圍同埋對球路嘅判斷而聞名。佢曾經幫德國隊贏得2014年FIFA世界盃冠軍，重攞埋嗰屆世界盃嘅金手套獎。

而世界上第一部摩托車喺1869年，由一位法國佬——比利•米哥斯用蒸汽機整出嚟嘅嘅兩隻轆版本嘅摩托車。而呢種摩托車喺1866年俾美國嘅專利辦公室攞咗專利。而第一部專業嘅摩托車就係1884年由英國佬——愛德華·拔拿發明出嚟嘅三腳雞。而真正嘅汽油機發動摩托車係1885年，倫敦舉辦嘅國際發明展覽會入面出現咗。

根據哥本哈根詮釋（Copenhagen interpretation），一粒粒子嘅波動係表示緊嗰粒粒子喺唔同位置嘅概率（Probability）－當一粒粒子喺某個位置有大振幅嘅波動嗰陣，咁就表示佢有好大機會喺嗰個位置度，而如果佢喺某個位置嘅波動振幅細嘅話，即係表示佢喺嗰個位置嘅機會好細。呢個諗法好大膽，而且又引致一個問題：如果呢個詮釋係啱嘅，咁即係話宇宙入面至少有一啲現象喺本質上係隨機嘅。呢點令到古典嘅決定論大受打擊。而到咗今日，雖然重係有唔少物理學家詏緊應唔應該接受哥本哈根詮釋，但係一般都認為古典嘅決定論已經崩潰。

滿洲國時期，康德二年（1935年）三月，滿洲國使錢從蘇聯度買低成條北滿鐵路。康德三年（1936年）6月17號，闊軌改裝做標準軌（軌距1435毫米）。康德六年（1939年）開始，營運呢條鐵路嘅公司南滿洲鐵道將東門站到一面坡站之間嘅鐵路複綫化，兼改用40型鋼軌，提高咗通過能力，直到1942年完工。而期間，1940年開始整開道繞行綫。由於高嶺子站附近一帶係虎峰嶺，俄國整呢條鐵路時技術唔得，開唔到隧道，浄係靠盤山，而呢段路山高路險，鐵軌嘅坡度、曲綫設計去到極限，上坡時要雙機、甚至三機牽引，所以效益差、易出事，號稱「鬼門關」，滿鐵接手後諗住開隧道穿過虎峰嶺。1937年7月杜草隧道開工，1940年春季喐手做繞行綫，1942年7月31號隧道完工，條繞行綫同時開通，呢條繞行綫稱爲「魚池線」，從亞布力開始，穿山到治山，長47.2公里，係貨運列車行嘅綫；而原先條綫稱爲「高嶺子線」，係客運、零擔列車行嘅綫，上坡時重係要多臺機牽引。

甘尼·伊斯特迪喺出世嗰時患咗先天性骶髂發育不全而喺半歲時被截肢，期間先後做過兩次手術，最後喺髖關節留返凈低嗰兩隻「腳」響度。出院之後佢雖然接受過裝假肢同輪椅嚟輔助行路，但佢冇接受，而係用兩隻手或滑板嚟行路。曾經喺1984年俾美國拍攝家——連尼莊臣（Lynn Johnson）影佢兼寫入LIFE雜誌（2007年4月20號停刊）之後，好快引起全美國社會關注；同年亦俾英國BBC嘅紀錄電影組搵到佢之後介紹埋積極嘢之後，亦引起全球各地社會關注。1987年亦拍過電影——《小兄弟》亦試過畀好多觀眾撐場。

寧波軌道交通即係指中國浙江寧波嘅地下鐵系統，佢係由寧波市軌道交通集團有限公司嚟起同負責營運。到2015年10月為止，寧波軌道交通已經開咗兩條線，全長20.9公里，一共有20座車站。而家重有2條線喺度起緊，重有3條線喺度規劃緊。寧波軌道交通係浙江省入面繼杭州地鐵之後，第二個城市軌道交通系統，第一條路線喺2009年起，2014年起好。

原子筆又叫圓珠筆，係筆嘅一種，係相當近代嘅發明。原子筆嘅「原子」就係嗰啲𠹳澾澾，黐𥹉𥹉嘅「墨」，筆嘴最尖係一粒直徑 0.7 - 1.2 mm 嘅金屬珠，啱啱卡住響支收窄嘅管嘅尾尾，卡得唔係太實而可以畀粒珠自由噉轉，當識轉嘅金屬珠掂倒紙嘅表面嗰陣，氹氹轉嘅珠令喺支窄嘅管裏面嘅墨留低喺紙上面，一落倒紙嘅墨差唔多立即乾。今時今日，又平、又靠得住、重唔使點理嘅原子筆，已經取代咗墨水筆，變成好多人日日用嚟寫嘢嘅筆。

Stagecoach嘅前身係由Robin Gloag同埋Ann Gloag兩公婆喺1976年成立嘅露營車及小巴租賃公司Gloagtrotter。1980年英國開始解除對市際客車服務嘅管制，Robin Gloag、Ann Gloag同埋佢做會計嘅細佬Brian Souter喺同年成立Stagecoach。Robin Gloag同老婆離婚之後喺1982年退出Stagecoach。

喺1993年8月，呢度俾廣州市話咗係文物保護單位，不過唔開畀啲市民入去睇。喺2009年6月2號上晝，張廣寧就檢查咗下，究竟啲咕喱整中山四路嘅城隍廟整成點，張廣寧重要求，要將城隍廟同南越王宮署古跡要搞連片規劃同保護，珍惜寺廟道觀呢啲古跡入面講嘅城市歷史，一定要保護好、用好、睇實廣州嘅歷史文化遺產，重要有幾舊就整幾舊，嚟重新出現返之前古代，廣州府城隍廟嘅樣係點，重有都搞返下城隍廟嘅周邊環境嚟維持返城隍廟嘅建築風格。

絕大多數基於Linux核心嘅作業系統都用咗好多嘅GNU軟件，包括咗一個shell程序、工具、程序庫、編譯器以及工具，重有好多其他程序，好似Emacs。就係因為咁，GNU計劃嘅開創者理察·馬修·斯托曼博士提議將Linux作業系統改叫GNU/Linux。但係有啲人只係將作業系統叫做""Linux""。

WBC 嘅教友好鍾意得閒無事，就會去啲同性戀集會或者遊行，然後舉一啲示威牌，上面寫住啲 God Hates Fags（神最憎同性戀1）、God Gave Fags Up 重有 Thank God For Aids（感謝神賜下愛滋病）嘅標語。佢哋認為美國如果唔禁止同性戀，美國遲早會滅亡。

但家長諗注留返學生喺八一讀初中，重向東山區教育局（2005年撤銷）提出開辦初中，由於嗰時毛澤東話「教育要革命，學制要縮短」嘅關係，教育局同意咗喺1968年9月開辦初中，校名亦改做「廣州市八一學校」，嗰時凈得5年小學同2年初中。直到1970年6月，第一屆初中4個班啲學生畢嗮業，家長強烈要求學校開辦高中，後嚟廣州市教育局收到料而好快批復咗喺1970年9月正式開辦，不過學制凈得2年。直到1982年，學校一共開辦咗12年學制，但隨後考慮到教育戰線太長，就將三年高中斬咗。

梗長而軟，最長有4m到，有伸長兼攀援性。根幼而長，有些少肉質；近根部份草質，近葉部份似剛毛，纖細而簇生，樣似羽毛，呈Δ式伸展，伸長嘅梗可以長到幾米；梗有好多分枝，細樖仔時直立兼光滑，帶綠色嘅葉狀枝；每片有6～13嚿細枝，長3～6mm，綠色，好幼，似三棱錐。葉着生，生喺葉狀枝基，淡啡，似帶刺鱗片噉。花着生喺短柄，多數開1～4朵，公乸唔同樹，綠白，有短柄；花被似倒立嘅披針噉。果屬漿果，直徑6～7mm，熟咗之後變紫啡色，入面有1～3粒籽。